एटली (निदेशक)

अरुण कुमार (जन्म 21 सितंबर 1986), जिन्हें एटली के नाम से जाना जाता है, एक भारतीय फिल्म निर्देशक, पटकथा (स्क्रीनप्ले) लेखक निर्माता हैं जो तमिल फिल्मों में अपने काम के लिए जाने जाते हैं।  

उन्होंने शुरू में एंथिरन (2010) और नानबन (2012) जैसी फिल्मों में एस शंकर के साथ सहायक निर्देशक के रूप में काम किया।  उन्होंने फॉक्स स्टार स्टूडियोज द्वारा निर्मित फिल्म राजा रानी  में नयनतारा, नाज़रिया, आर्य और जय  जैसे कलाकारों के साथ अपने निर्देशन की शुरुआत की, जिसके लिए उन्हें विजय पुरस्कार और सर्वश्रेष्ठ संवाद लेखक के लिए तमिलनाडु राज्य पुरस्कार से सम्मानित किया गया।  अपनी पहली फिल्म की सफलता के बाद, उन्होंने अपनी अगली फिल्म थेरी (2016) का निर्देशन किया, जिसमें अभिनेता विजय मुख्य भूमिका में थे।

उन्होंने मेर्सल (2017) और बिगिल (2019) का निर्देशन किया, जिसमें भी अभिनेता विजय ही थे। एटली की आने वाली फिल्म जवान (2023) है, जिसमें सुपरस्टार शाहरुख खान हैं।

आजीविका 
एटली ने अपने करियर की शुरुआत 19 साल की उम्र में, निर्देशक एस. शंकर के सहायक निर्देशक के रूप में फिल्म एंथिरन (2010) और नानबन (2012) से की, जो हिंदी फिल्म 3 इडियट्स की रीमेक थी । उनकी लघु फिल्म मुगापुथगम (2011) को जनता और विभिन्न मीडिया प्लेटफार्मों से भारी प्ररशंसा मिली। 2013 में, एटली ने एआर मुरुगादॉस , फॉक्स स्टार स्टूडियोज और नेक्स्ट बिग फिल्म्स द्वारा निर्मित एक रोमांटिक कॉमेडी फिल्म राजा रानी के साथ अपने निर्देशन की शुरुआत की , जिसमें आर्य , जय , नयनतारा , नाज़रिया नाज़िम और सत्यराज जैसे अभिनेता थे। राजा रानी ने बॉक्स ऑफिस पर 50 करोड़ से अधिक की कमाई की और उन्हें विजय पुरस्कार  द्वारा नवोदित निर्देशक का पुरस्कार मिला ।

व्यक्तिगत जीवन 
एटली ने 9 नवंबर 2014 को अभिनेत्री कृष्णा प्रिया से शादी की। उन दोनो का एक बेटा है जिसका जन्म 31 जनवरी 2022 को हुआ था।

पुरस्कार

फिल्मोग्राफी

निर्देशक, लेखक और निर्माता के रूप में

विशेष परिस्तिथी

संदर्भ